辛纂
参考资料

↑  《北史·卷五十·列传第三十八》：雄从父兄纂，字伯将，学涉文史，温良雅正。初为兖州安东府主簿，与秘书丞同郡李伯尚有旧。伯尚与咸阳王禧同逆，逃窜投纂，事觉，坐免官。后为太尉骑兵参军，每为府主清河王怿所赏。至定考，怿曰：“辛骑兵有学有才，宜为上第。”
↑  《魏书·卷七十七·列传第六十五》：雄从父兄纂，字伯将。学涉文史，温良雅正。初为兖州安东府主簿。与秘书丞同郡李伯尚有旧，伯尚与咸阳王禧同逆，逃窜投纂。事觉，坐免官。积十余年，除奉朝请。稍转太尉骑兵参军，每为府主清河王怿所赏。及欲定考，怿曰：“辛骑兵有学有才，宜为上第。”转越骑校尉。尚书令李崇北伐蠕蠕，引为录事参军。临淮王彧北征，以纂随崇有称，启为长史。及广阳王渊北伐，又引为长史。寻拜谏议大夫。雅为彧所称叹，屡在朝廷荐举之。
↑  《资治通鉴考异》：考异曰：梁书，此年冬，新野降；魏书，肃宗崩后，新野犹在；恐梁书误。盖梁自前年攻新野，此年魏使魏承祖救之也。又周于谨传云：“孝昌二年与辛纂讨义宗。”今以为据。
↑  《资治通鉴·卷一百五十一》：曹义宗据穰城以逼新野，魏遣都督魏承祖及尚书左丞、南道行台辛纂救之。义宗战不利，不敢进。纂，雄之从父兄也。
↑  《周书·卷十五·列传第七》：乃令谨与行台尚书辛纂率兵讨之。相持累年，经数十战。
↑  《北史·卷五十·列传第三十八》：及梁将曹义宗攻新野，诏纂为荆州军司。纂善抚将士，人多用命，贼甚惮之。会孝明崩讳至，咸以对敌，欲秘凶问。纂曰：“安危在人，岂关是也？”遂发丧号哭，三军缟素，还入州城，申以盟约。寻为义宗所围，相率固守。孝庄即位，除兼尚书，仍行台。后大都督费穆击义宗禽之，入城，因举酒属纂曰：“微辛行台之在斯，吾亦无由建此功也。”
↑  《魏书·卷七十七·列传第六十五》：萧衍遣将曹义宗攻新野，诏纂持节、兼尚书左丞、南道行台，率众赴接，至便破之。义宗等以其劲速，不敢复进。于时海内多虞，京师更无继援，惟以二千余兵捍御疆埸。又诏为荆州军司，除骁骑将军，加辅国将军。纂善抚将士，人多用命，贼甚惮之。会肃宗崩讳至，咸以对敌，欲秘凶问。纂曰：“安危在人，岂关是也。”遂发丧号哭，三军缟素。还入州城，申以盟约。寻为义宗所围，相率固守。庄帝即位，除通直散骑常侍、征虏将军、兼尚书，仍行台。后大都督费穆击义宗，擒之。入城，因举酒属纂曰：“微辛行台之在斯，吾亦无由建此功也。”入朝，言于庄帝，称纂固节危城，宜蒙爵赏，以劝将来。帝乃下诏慰勉之。
↑  《北史校勘记·卷五十·列传第三十八·二》：永安二年元颢乘胜至城下为颢擒　按此城承上文似指荆州的治所穰城。但元颢入洛，不由荆州。魏书卷七七辛纂传，上文有“寻除平东将军、中郎将”等语，然后云：“永安二年，元颢乘胜卒至城下，尔朱世隆狼狈退还，城内空虚，遂为颢擒。”下文又有“还镇虎牢”语。据本书卷四八尔朱世隆传：“元颢逼大梁，诏为前将军、都督，镇虎牢。颢既克荥阳，世隆惧而宵遁。”则此城乃指虎牢城。虎牢是北魏东中郎将的治所。辛纂乃是迁东中郎将后，在虎牢为元颢所擒。魏书“中郎将”上脱“东”字。北史则在“永安”前当脱“寻除平东将军、东中郎将”等语。
↑  《资治通鉴·卷一百五十三》：俄而天穆等引兵围城，庆之帅骑三千背城力战，大破之，天穆、吐沒儿皆走。庆之进击虎牢，尔朱世隆弃城走，获魏东中郎将辛纂。
↑  《魏书校勘记·卷七十七·列传第六十五·三》：东军不守　册府卷四一七．四九七五页“军”作“中”。按上文称永安二年元颢攻城，尔朱世隆狼狈退还云云，据卷七五世隆传称：“元颢逼大梁，诏假仪同三司、前军都督，镇虎牢。”下文又说纂“还镇虎牢”，知辛纂所守之城即虎牢。卷一０六地形志中北豫州条，云太和十九年于虎牢置“东中府”。这里“军”当是“中”之讹。又上记辛纂官“平东将军、中郎将”，“中郎将”上亦当有“东”字。
↑  《魏书·卷七十七·列传第六十五》：寻除持节、平东将军、中郎将，赐绢五十匹，金装刀一口。永安二年，元颢乘胜，卒至城下，尔朱世隆狼狈退还，城内空虚，遂为颢擒。及庄帝还宫，纂谢不守之罪。帝曰：“于时朕亦北巡。东军不守，岂卿之过。”还镇虎牢，俄转中军将军、荥阳太守。民有姜洛生、康乞得者，旧是太守郑仲明左右，豪猾偷窃，境内为患。纂伺捕擒获，枭于郡市，百姓忻然。加镇东将军。太昌中，除左光禄大夫。纂侨寓洛阳，乃为河南邑中正。
↑  《北史·卷五十·列传第三十八》：永安二年，元颢乘胜至城下，为颢禽。及孝庄还宫，纂谢不守之罪。帝曰：“于时朕亦北巡，东军不守，岂卿之过。”转荥阳太守。百姓姜洛生、康乞得者，旧是前太守郑仲明左右，豪猾偷窃，境内患之。纂伺捕禽获，枭于郡市，百姓欣然。纂侨属洛阳，太昌中，乃为河南邑中正。
↑   《魏书·卷七十七·列传第六十五》：永熙三年，除使持节、河内太守。齐献武王赴洛，兵集城下，纂出城谒王曰：“纂受诏于此，本有御防。大王忠贞王室，扶奖颠危，纂敢不匍匐。”王曰：“吾志去奸佞，以康国道，河内此言，深得王臣之节。”因命前侍中司马子如曰：“吾行途疲弊，宜代吾执河内手也。”便入洛。
1 2  《北史·卷五十·列传第三十八》：永熙三年，除河内太守。齐神武赴洛，兵集城下，纂出城谒，神武慰勉之。因命前侍中司马子如曰：“吾行途疲弊，宜代吾执河内手也。”寻为兼尚书、南道行台、西荆州刺史。时蛮酋樊大能应西魏，纂攻之不克而败，为西魏将独孤信所害。赠司徒公。
↑  《资治通鉴·卷一百五十六》：蛮酋樊五能攻破淅阳郡以应魏，东魏西荆州刺史辛纂欲讨之，行台郎中李广谏曰:“淅阳四面无民，唯一城之地，山路深险，表里群蛮。今少遣兵，则不能制贼，多遣，则根本虚弱。脱不如意，大挫威名，人情一去，州城难保。”纂曰：“岂可纵贼不讨。”广曰:“今所忧在心腹，何暇治疥癣。闻台军不久应至，公但约勒属城，使完垒抚民以待之。虽失淅阳，不足惜也。”纂不从，遣兵攻之，兵败，诸将因亡不返。
↑  《周书·卷十六·列传第八》：信乘胜袭荆州。东魏刺史辛纂勒兵出战。士庶既怀信遗惠，信临阵喻之，莫不解体。因而纵兵击之，纂大败，奔城趋门，未及阖，信都督杨忠等前驱斩纂。
↑  《北史·卷六十一·列传第四十九》：既至，东魏刺史辛纂出战，信纵兵击纂，大败之。都督杨忠等前驱斩纂，于是三荆遂定。
↑  《周书·卷十九·列传第十一》：东魏荆州刺史辛纂据穰城，忠从独孤信讨之，纂战败退走。信令忠与都督康洛儿、元长生为前驱。驰至其城，叱门者曰:“今大军已至，城中有应，尔等求活，何不避走。”门者尽散。忠与洛儿、长生乘城而入，弯弓大呼，纂兵卫百余人莫之敢御，斩纂以徇，城中慑服。
↑  《北史·卷十一·隋本纪上第十一》：东魏荆州刺史辛纂据穰城，皇考从信讨之，与都督康洛儿、元长生乘城而入。弯弓大呼，斩纂以徇，城中慑服。
↑  《资治通鉴·卷一百五十六》：城民密召独孤信。信至武陶，东魏遣恒农太守田八能帅群蛮拒信于淅阳，又遣都督张齐民以步骑三千出信之后。信谓其众曰:“今士卒不满千人，首尾受敌，若还击齐民，则土民谓我退走，必争来邀我，不如进击八能，破之，齐民自溃矣。”遂击破八能，乘胜袭穰城，辛纂勒兵出战，大败，还趣城。门未及阖，信令都督武川杨忠为前驱，忠叱门者曰:“大军已至，城中有应，尔等求生，何不避走。”门者皆散。忠帅众入城，斩纂以徇，城中慑服。
↑  《魏书·卷七十七·列传第六十五》：九月，行西荆州事、兼尚书、南道行台，寻正刺史。时蛮酋樊五能破析阳郡，应宇文黑獭。纂议欲出军讨之，纂行台郎中李广谏曰：“析阳四面无民，唯一城之地耳。山路深险，表里群蛮。今若少遣军，则力不能制贼；多遣，则减彻防卫，根本虚弱。脱不如意，便大挫威名。人情一去，州城难保。”纂曰：“岂得纵贼不讨，令其为患日深！”广曰：“今日之事，唯须万全。且虑在心腹，何暇疥癣。闻台军已破洪威，计不久应至。公但约勒属城，使各修完垒壁，善抚百姓，以待救兵。虽失析阳，如弃鸡肋。”纂曰：“卿言自是一途，我意以为不尔。”遂遣兵攻之，不克而败，诸将因亡不返。城人又密招西贼，黑獭遣都督独孤如愿率军潜至，突入州城，遂至厅阁。纂左右惟五六人，短兵接战，为贼所擒，遂害之。赠都督定殷二州诸军事、骠骑大将军、尚书左仆射、司徒公、定州刺史。